POZIȚIA COMUNĂ (CE) NR. 30/2008

adoptată de către Consiliu la 9 decembrie 2008

în vederea adoptării Directivei 2008/…/CE a Parlamentului European și a Consiliului din … privind respectarea obligațiilor statelor de pavilion

(Text cu relevanță pentru SEE)

(2008/C 330 E/03)

PARLAMENTUL EUROPEAN ȘI CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 80 alineatul (2),

având în vedere propunerea Comisiei,

având în vedere avizul Comitetului Economic și Social European (1),

având în vedere avizul Comitetului Regiunilor (2),

hotărând în conformitate cu procedura prevăzută la articolul 251 din tratat (3),

întrucât:

ADOPTĂ PREZENTA DIRECTIVĂ:

Articolul 1

Obiect

(1) Obiectivul prezentei directive este:

(2) Prezenta directivă nu aduce atingere actelor legislative comunitare în domeniul maritim, astfel cum sunt enumerate în articolul 2 alineatul (2) din Regulamentul (CE) nr. 2099/2002 al Parlamentului European și al Consiliului din 5 noiembrie 2002 de instituire a unui Comitet pentru siguranța maritimă și prevenirea poluării de către nave (COSS) (5), și Directivei 1999/63/CE a Consiliului din 21 iunie 1999 privind Acordul de organizare a timpului de lucru al navigatorilor, încheiat între Asociația Proprietarilor de Nave din Comunitatea Europeană (ECSA) și Federația Sindicatelor Lucrătorilor din Transporturi din Uniunea Europeană (FST) (6).

Articolul 2

Domeniul de aplicare

Prezenta directivă se aplică administrației statului membru al cărui pavilion este arborat de navă.

Articolul 3

Definiții

În sensul prezentei directive, se aplică următoarele definiții:

„navă” înseamnă o navă sau o ambarcațiune care arborează pavilionul unui stat membru, care intră sub incidența convențiilor OMI și pentru care este necesar un certificat;

(c)

Articolul 4

Condiții de autorizare pentru operarea unei nave după acordarea dreptului de a arbora pavilionul unui stat membru

(1) Înainte de a permite operarea unei nave căreia i-a fost acordat dreptul de a arbora pavilionul său, statul membru respectiv ia măsurile pe care le consideră adecvate pentru a se asigura că nava în cauză respectă normele și reglementările internaționale aplicabile. În special, acesta verifică rapoartele privind nivelul de siguranță al navei prin toate mijloacele rezonabile. Acesta se consultă, dacă este cazul, cu administrația statului de pavilion precedent pentru a stabili dacă deficiențele sau aspectele legate de siguranță nesoluționate, identificate de acesta din urmă, au rămas nerezolvate.

(2) Ori de câte ori administrația unui stat de pavilion solicită informații privind o navă care arbora înainte pavilionul unui stat membru, administrația statului membru în cauză trimite cu promptitudine administrației statului de pavilion solicitant informații privind deficiențele nesoluționate și privind orice alte aspecte relevante legate de siguranță.

Articolul 5

Reținerea unei nave care arborează pavilionul unui stat membru

Atunci când administrația unui stat membru este informată că o navă care arborează pavilionul statului membru respectiv a fost reținută de statul portului, aceasta supraveghează, în conformitate cu procedurile pe care le-a stabilit în acest sens, luarea măsurilor corespunzătoare pentru ca nava respectivă să respecte convențiile OMI aplicabile.

Articolul 6

Măsuri de însoțire

Statele membre se asigură că cel puțin următoarele informații privind navele care arborează pavilionul lor sunt și rămân ușor accesibile în sensul prezentei directive:

informații privind nava (denumirea, numărul OMI etc.);

(c)

Articolul 7

Procedura de audit a statului de pavilion

Statele membre iau măsurile necesare pentru realizarea unui audit al OMI asupra administrației lor cel puțin o dată la șapte ani, sub rezerva unui răspuns pozitiv din partea OMI la o cerere depusă de statul membru în cauză în timp util, și publică rezultatele auditului, în conformitate cu dispozițiile legislației naționale relevante privind confidențialitatea.

Aplicarea prezentului articol expiră cel târziu la … (8) sau la o dată anterioară, astfel cum a fost stabilit de Comisie în conformitate cu procedura de reglementare menționată la articolul 10 alineatul (2), în cazul în care a intrat în vigoare un sistem OMI obligatoriu de audit al statelor membre.

Articolul 8

Sistemul de gestionare a calității și de evaluare internă

(1) Până la … (9), fiecare stat membru dezvoltă, pune în aplicare și menține un sistem de gestionare a calității pentru părțile operative ale activităților administrației proprii legate de statul de pavilion. Un astfel de sistem de gestionare a calității se certifică în conformitate cu standardele internaționale aplicabile în materie de calitate.

(2) Statele membre care figurează pe lista neagră sau care figurează timp de doi ani consecutivi pe lista gri publicată în cel mai recent raport anual al Memorandumului de înțelegere de la Paris privind controlul statului portului (denumit în continuare „MOU Paris”), trimit Comisiei un raport privind performanța lor în calitate de state de pavilion, cel târziu în termen de patru luni de la publicarea raportului anual respectiv.

Raportul identifică și analizează principalele motive ale lipsei de conformare care au dus la reținerile și la deficiențele care au determinat includerea pe lista neagră sau pe cea gri.

Articolul 9

Rapoarte

La fiecare cinci ani, și pentru prima dată, la … (9), Comisia prezintă Parlamentului European și Consiliului un raport privind aplicarea prezentei directive.

Raportul conține o evaluare a performanței statelor membre în calitate de state de pavilion.

Articolul 10

Procedura comitetului

(1) Comisia este asistată de Comitetul pentru siguranța maritimă și prevenirea poluării de către nave (COSS), instituit prin articolul 3 din Regulamentul (CE) nr. 2099/2002.

(2) Atunci când se face trimitere la prezentul alineat, se aplică articolele 5 și 7 din Decizia 1999/468/CE, având în vedere dispozițiile articolului 8.

Perioada prevăzută la articolul 5 alineatul (6) din Decizia 1999/468/CE se stabilește la două luni.

Articolul 11

Transpunere

(1) Statele membre asigură intrarea în vigoare a actelor cu putere de lege și actelor administrative necesare pentru a se conforma prezentei directive până la … (10). Statele membre informează de îndată Comisia în această privință.

Atunci când statele membre adoptă măsurile respective, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.

(2) Statele membre transmit Comisiei textul principalelor dispoziții de drept intern pe care le adoptă în domeniul reglementat de prezenta directivă.

Articolul 12

Intrarea în vigoare

Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.

Articolul 13

Destinatari

Prezenta directivă se adresează statelor membre.

(1) JO C 318, 23.12.2006, p. 195.

(2) JO C 229, 22.9.2006, p. 38.

(3) Avizul Parlamentului European din 29 martie 2007 (JO C 27 E, 31.1.2008, p. 140), Poziția comună a Consiliului din 9 decembrie 2008 și Poziția Parlamentului European din … (nepublicată încă în Jurnalul Oficial).

(4) JO L 184, 17.7.1999, p. 23.

(5) JO L 324, 29.11.2002, p. 1.

(6) JO L 167, 2.7.1999, p. 33.

(7) JO L …

(8) Opt ani de la data intrării în vigoare a prezentei directive.

(9) Trei ani de la data intrării în vigoare a prezentei directive.

(10) 24 de luni de la data intrării în vigoare a prezentei directive.

EXPUNERE DE MOTIVE A CONSILIULUI

I. INTRODUCERE

La 24 februarie 2006 (1), Comisia a prezentat o propunere de directivă a Parlamentului European și a Consiliului privind respectarea obligațiilor statelor de pavilion drept una dintre propunerile celui de al treilea pachet privind siguranța maritimă.

La 29 martie 2007, Parlamentul European și-a dat avizul la prima lectură (2).

La 9 octombrie 2008, Consiliul a ajuns la un acord politic cu privire la proiectul de directivă. În urma revizuirii textului de către experții juriști-lingviști, Consiliul a adoptat poziția comună la 9 decembrie 2008, în conformitate cu articolul 251 din tratat.

În desfășurarea activității sale, Consiliul a luat notă de avizul Comitetului Economic și Social European (3) și de cel al Comitetului Regiunilor (4).

II. ANALIZA POZIȚIEI COMUNE

Dispoziții generale

Propunerea de directivă privind respectarea obligațiilor statelor de pavilion, prezentată de către Comisie la sfârșitul anului 2005 face parte din cel de al treilea pachet privind siguranța maritimă. Principalul obiectiv al acestei propuneri este acela de a asigura că statele membre își respectă efectiv obligațiile de state de pavilion înainte și după acordarea drepturilor de pavilion, în vederea îmbunătățirii siguranței maritime și a prevenirii poluării de către nave.

Deși Consiliul este de acord cu Comisia în ce privește obiectivul propunerii Comisiei, abordarea Consiliului a implicat modificări majore aduse propunerii originale. O parte din dispozițiile propuse nu au putut fi acceptate de către Consiliu deoarece se suprapuneau legislației comunitare și altor dispoziții existente incluse în alte propuneri din cel de al treilea pachet privind siguranța maritimă. Dispozițiile propuse care duc la obligativitatea ratificării Convențiilor OMI nu sunt acceptabile pentru statele membre, în special din motive constituționale. Prin urmare, poziția comună a Consiliului se concentrează în special pe cerința ca statele membre să își supună propriile administrații maritime unei auditări efectuate de către OMI. În plus, statele membre trebuie să asigure calitatea certificării procedurilor lor administrative în conformitate cu standardele ISO sau cu alte standarde internaționale echivalente. În plus, poziția comună stabilește obligații pe care trebuie să le respecte statele membre înainte de a permite unei nave să opereze sub pavilionul lor și în cazul reținerii de către un stat de port a unei nave care arborează pavilionul unui stat membru.

Fiind rezultatul acestei abordări, poziția comună modifică, într-o mare măsură, propunerea originală a Comisiei prin reformularea și eliminarea unor părți din text. Aceasta implică și faptul că toate amendamentele introduse în avizul la prima lectură al Parlamentului European cu privire la aceste părți eliminate nu au fost acceptate de către Consiliu.

În paralel cu poziția comună, printr-o declarație a reprezentanților guvernelor statelor membre ale Uniunii Europene (5) se confirmă angajamentul acestora de a face tot ceea ce este posibil pentru a se asigura aplicarea rapidă și eficientă a convențiilor internaționale privind siguranța maritimă, normele OMI privind obligațiile statului de pavilion și sistemul de audit OMI.

Aspecte esențiale

i) Procedura de audit a statului de pavilion

Consiliul urmează propunerea Comisiei privind introducerea unui audit independent al administrațiilor maritime din statele membre. Cu toate acestea, Consiliul consideră că trebuie evitată crearea în cadrul comunitar a unui sistem de audit paralel celui instituit la nivel internațional prin Sistemul voluntar de audit al statelor membre ale OMI. În vederea armonizării procedurilor de audit și asigurării unor condiții de egalitate, poziția comună prevede obligația de solicita periodic un audit OMI al administrației și de a publica rezultatele auditului. Intervalul la care trebuie repetat auditul este de șapte ani, ținând seama de resursele disponibile în cadrul OMI. În plus, poziția comună asigură că, din momentul în care Sistemul de audit al OMI devine obligatoriu, dispoziția aplicabilă din directivă nu mai este aplicabilă în mod automat fie la opt ani de la intrarea în vigoare a directivei, fie mai devreme, după caz, conform deciziei adoptate de Comisie în conformitate cu regulile de comitologie (procedura de reglementare cu control).

ii) Sistemul de management al calității

Consiliul sprijină propunerea Comisiei de asigurare a faptului că administrațiile maritime ale statelor membre corespund criteriilor referitoare la managementul sarcinilor ce le revin. Cu toate acestea, în prezenta poziție comună Consiliul ține seama de situațiile specifice ale diferitelor servicii vizate și permite statelor membre să decidă care sunt standardele internaționale aplicabile pentru certificarea diferitelor părți ale administrațiilor acestora.

În plus, ținând seama de obiectivul statelor membre privind îmbunătățirea performanțelor statului de pavilion, Consiliul prevede ca statele care sunt pe lista neagră sau cele aflate, doi ani consecutivi, pe lista gri a statelor de pavilion inclusă în Memorandumul de înțelegere de la Paris să prezinte Comisiei rapoarte obligatorii cu privire la performanțe. Prin intermediul acestor rapoarte vor fi identificate principalele motive pentru care statul membru în cauză nu a respectat obligațiile referitoare la statul de pavilion.

iii) Alte obligații ale statului de pavilion

În plus față de cele două chestiuni principale menționate anterior, Consiliul simplifică propunerea Comisiei privind măsurile care trebuie întreprinse înainte de acordarea dreptului de a arbora pavilionul unui stat membru și în cazul reținerii de către un stat de port a unei nave care arborează pavilionul unui stat membru. În acest sens, Consiliul consideră ca fiind oportun ca, în cadrul unei directive, statele membre să decidă ce măsuri trebuie întreprinse pentru a se asigura că nava în cauză respectă sau este făcută să respecte normele și regulamentele internaționale aplicabile.

III. CONCLUZIE

Consiliul consideră că poziția sa comună reprezintă un instrument care asigură o înaltă calitate a modului în care statele membre își îndeplinesc sarcinile ce le revin în calitate de state de pavilion.

Consiliul ia act de contactele care s-au stabilit deja cu Parlamentul European în ce privește prezenta propunere în cadrul negocierilor cu privire la alte propuneri din cel de al treilea pachet privind siguranța maritimă. Consiliul așteaptă cu interes un acord rapid cu privire la text, care să permită adoptarea directivei.

(1) Doc. 6843/06.

(2) Doc. 7805/07 CODEC 277 MAR 20 ENV 171.

(3) CESE 1177/2006 din 13.9.2006 (JO C 318, 23.12.2006, p. 195).

(4) CdR 43/2006 din 15.6.2006 (JO C 229, 22.9.2006, p. 38).

(5) Doc. 15859/08 ADD 1.